MUSIBLA 174

Aupa! Ina Iriondoren ibilbidearen azken proiektua (momentuz) **Maraca Diablo** da. Hail Zigurat! eta El Regreso del Niño Indio izan dira proiektu horretako lehenengo grabazioak. Orain beste grabazio berri batekin dator, taldearen izena duen diskoa, eta banda bat atzean. Saio honetan diskoa jartzen eta disfrutatzen ari gara. **OGI** izeneko musikariarekin jarraituko dugu, soul diskretu bat ekartzen du *Monologues* izeneko azken diskoa. Haize konponketa ilaunak… Gozoa, ogia bezain samurra. *Mr. Morale & The Big Steepers* du izena **Kendrick Lamar**-en azken diskoak. Kultura afro-amerikarraren bozgorailutzat hartu izan da Lamar azken urte hauetan. **Grace Ives**-en azken diskoa ere ari gara errepasatzen saio honetan. Diskoaren izena *Janky Star* da eta gustatzen zaigu bertan proposatzen digun bidaia. **Empty Files** Bilboko talde bat da, soinu sintetiko eta organikoen arteko nahasketa dotorea eskaintzen dutena. Euren azken diskoak *Lost Files* du izena. Hipnotikoa eta barnerakoia. **Vulk** taldeak hirugarren diskoa kaleratu berri du, *Vulk Ez Da*. Hiru urteren ondoren indartuta dator taldea eta horixe adierazten dute azkeneko grabazioan. Eta bukatzeko energia gehiago. **Ginger** taldearen garaje punka. Disko homonimoa dute kalean. Baikortasuna. Ondo izan!